Imezdaɣ n at welḥajǧ n tigeri, beṭṭun akud n tissit n tebḥirin s wakud yal yiwen yesɛa akud-is n tissit n tebḥirin, anaf imezdaɣ n taddart semrasen iṭij di beṭṭu n wakud n tissit ,imenza n taddart ggan kra n wadgen amzun akken d ireqqasen n saɛa, yal amezdaɣ yesen-iten imezdaɣ tt-qaran sani yaweḍ yiṭij, akken ad ẓren nnuba-nsen n tissit, amedya ger wadgen-agi mi ara yaweḍ yiṭij ɣer tdarcit n ugenni,(2) n tasaft yak imezdaɣ n taddart ẓran d akken akud yewweḍ ɣer tẓallit n lmeɣreb, akken llan aṭas n wadgen niḍen, am umdun n karyet,ixxamen n at mhemmed , iɣebbir n ussemmu, s wadggen-agi i zarren imezdaɣ akud d nnuba n yal yiwen n tissit n tebḥirin.